КъШР-м и цIыхубэ усакIуэ Ацкъан Руслан
Къэбэрдей Адыгэ Хасэм, «Адыгэ псалъэ» газетым и редакцэм я жэрдэмкIэ къагъэлъагъуэри, «Эльбрус» тхылъ тедзапIэм и унафэщI, усакIуэ цIэрыIуэ Ацкъан Руслан «Къэрэшей-Шэрджэс Республикэм и цIыхубэ усакIуэ» цIэ лъапIэр къыфIащащ. А Iуэху дахэм хуабжьу хэлIыфIыхьащ Урысей Федерацэм ис адыгэхэм я лъэпкъ щэнхабзэ автономием и тхьэмадэ Уэхъутэ Александр. Мыри фигу къэдгъэкIыжынщ, Ацкъан Руслан а автономием и тхьэмадэм и къуэдзэщ.
Дохъуэхъу Ацкъаным и ехъулIэныгъэхэм къахэхъуэ зэпыту иджыри илъэс куэдкIэ и къалэмыпэр лъэпкъым хуигъэлэжьэну.
